**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL pritarimo klaipėdos miesto savivaldybės PAGRINDINIŲ IR pradinių MOKYKLŲ 2021 metų veiklos atasKaitoms“ PROJEKTO**

1. **Projekto rengimą paskatinusios priežastys.**

Šis sprendimo projektas parengtas, siekiant užtikrinti biudžetinių švietimo įstaigų atskaitomybę teisės aktų nustatyta tvarka.

1. **Parengto projekto tikslai ir uždaviniai.**

Sprendimo projekto tikslas – užtikrinti teisės aktų vykdymą. Uždavinys –pateikti Klaipėdos miesto savivaldybės 3 pagrindinių ir 4 pradinių mokyklų 2021 metų veiklos ataskaitas.

1. **Kaip šiuo metu yra teisiškai reglamentuojami projekte aptarti klausimai.**

Šis sprendimo projektas parengtas, vadovaujantis Lietuvos Respublikos vietos savivaldos įstatymo 16 straipsnio 2 dalies 19 punktu beiKlaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2016 m. birželio 23 d.sprendimu Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“, 15.5 papunkčiu bei Lietuvos Respublikos švietimo, mokslo ir sporto ministro 2018 m. kovo 27 d. įsakymu Nr. V-279 „Dėl valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų patvirtinimo“.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Pritarus teikiamoms švietimo įstaigų 2021 m. veiklos ataskaitoms, bus įgyvendinti teisės aktų reikalavimai dėl biudžetinių švietimo įstaigų metinės veiklos atskaitomybės. Ataskaitos bus skelbiamos viešai įstaigų internetinėse svetainėse.

1. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenustatyta.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Kitų teisės aktų sprendimui įgyvendinti nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimo projektui įgyvendinti papildomų lėšų nereikia.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projektą vertino Klaipėdos miesto savivaldybės administracijos specialistai.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą parengė Klaipėdos miesto savivaldybės administracijos Švietimo skyriaus vyriausioji specialistė Ieva Minelgienė pagal įstaigų pateiktas metines veiklos ataskaitas.

**10. Kiti reikalingi pagrindimai ir paaiškinimai.**

Klaipėdos miesto savivaldybės švietimo pagrindinių ir pradinių mokyklų įstaigų vadovų 2021 metų veiklos ataskaitos, kurių sudėtinė dalis yra įstaigos metinė veiklos ataskaita, buvo pateiktos Klaipėdos miesto savivaldybės merui, vertinant vadovų kasmetinę veiklą.

PRIDEDAMA. Teisės akto, nurodyto sprendimo projekto įžangoje, išrašas, 1 lapas.

Švietimo skyriaus vedėja Laima Prižgintienė